Espaniol (gramatica)

La **gramatica de espaniol** es un corpo de regulas cual descrive la strutur de espresas en espaniol, cual es un lingua romanica cual ia orijina en la norde de Espania e cual oji es parlada en Espania, America e Gine Ecuatoral.

Espaniol es un lingua infletada. La verbos es potensial marcada per tempo, aspeta, modo, person e numero (resultante en alga sincodes formas conjugada per verbo). La nomes ave un sistem de du jeneros e es marcada per numero. La pronomes pote es infletada per person, numero, jenero (incluinte un neutra restante) e un caso multe reduida.

Espaniol es la prima lingua demotica european cual ia ave un tese gramatical, la *Gramática de la lengua castellana*, scriveda en 1492 par Antonio de Nebrija e presentada a la rea Isabel de Castelia en Salamanca.

La Real Academia Española (RAE, Academia Real Espaniol) determina la regulas e la ortografia de la lingua.

## Morfolojia
### Determinantes
Espaniol usa la determinantes de un forma simil a lingua franca nova. La difere xef es ce los es infletada per ambos numero (singular/plural) e jenero (masin/femin). Determinantes comun include *el* ("la"), *un* ("un"), *este* ("esta"), *mucho* ("multe"), *alguno* ("alga") etc.

#### Articles
La article de defini (**la** en lfn) ave formas masin, femin, singular e plural. Ance la article de nondefini (**un** en lfn) ave formas masin e femin en singular e plural.

#### Determinantes de mostra
Espaniol ave tre tipos de determinantes de mostra.

#### Determinantes de posese

#### Determinantes de demanda
* *Quién* ('Ci')
* *Qué* ('Cual')
* *Cuál* ('Cual')
* *Cómo* ('Como')
* *Dónde* ('Do')
* *Cuándo* ('Cuando')
* *Por qué* ('Perce')

#### Otra determinantes
* Cuantia nondefinida: *poco* ('poca'), *mucho* ('multe'), *bastante* ('bastante')...

* Cardinales: *un*/*una* ('un'), *dos* ('du'), *tre* ('tre')...

* Ordinales: *primero* ('un'), *segundo* ('du'), *tercero* ('tre')...

### Nomes
En la gramatica de espaniol, la nom es un categoria sintatical abrida, la clase de la nomis es definida semantical, car sintatical la ajetivo e la nom funsiona de forma mutable. Un sustantivo es la nucleo de la frase nomin e pote reseta un determinante. De un punto de vista morfolojial, lo es formida par un o plu monemes jeneral un lexem plu morfemes de jenero e numero, e morfemes derivada o afisas no constituinte. Desde un punto de vista instruinte lo es definida como la tipo de parola cual sinifia person, animal o cosa concreta o astrata, defini cual no servi per tota nomis ("carrera", "caminata", "actuación", "acción", pd).

#### Jenero
La nom forma la masin con la morfem -o e rara -e ("cliente", "héroe") e la femin con la morfem -a, e alga veses con la morfemes -triz, -esa, -isa o -ina (actor, actriz; abad, abadesa; poeta, poetisa; héroe, heroína). On ave esetas, como mano, dinamo o seo cual es femin an si los fini par -o; alga nomes finida par -a no es de jenero femin, ma masin, spesial aceles finida par la sufisa elinica -ma: fantasma, estigma, magma, apotegma, etc., an si en la lingua clasica de la *Siglo de Oro* lo ia es cambiante.

A la otra lado, alga numero de profesas finidas par la sufisa -ista es ambigua, car on debe ajunta la article par spesifa cuando on parla sur la femin: la especialista, la electricista. Ance on debe marca la parolas de cual la jenero es ambigua: *mar* en sua usa educada es masin ma en otra casos lo es femin: otras es de jenero androjine, car sua jenero no es relevante per indica sua seso, cuasi sempre nomes de animales: a perdiz, el milano, el elefante, la jirafa, la liebre, el águila, la cabra... A esta clase on ajunta la parola *macho* per mas e *hembra* per fema per distingui sua seso.

On ave nomis con sua femin noncoerente, nomida eteronimes: *el hombre / la mujer*; *el caballo / la yegua*; *el yerno / la nuera*; *el carnero / la oveja*; *el padre, la madre*; *el toro / la vaca*; *macho / hembra*; *marido / mujer*; *padrino / madrina*; *caballero / dama*; *el jinete / la amazona*. Alga parolas cambia sua sinifia si los cambia de jenero: *el mañana / la mañana*; *el vocal / la vocal*; *el clave / la clave*; *el trompeta / la trompeta*; *el corte / la corte*; *el cámara / la cámara*; *el capital / la capital*; *el cólera / la cólera*; *el cometa / la cometa*; / *el cura / la cura*; *el frente / la frente*; *el espada / la espada*; *el Génesis / la génesis*; *el guardia / la guardia*; *el guía / la guía*; *el orden / la orden*; *el ordenanza / la ordenanza*; *el coral / la coral*; *el parte / la parte*; *el pendiente / la pendiente*; *el pez / la pez*; *la radio / el radio*. Los es femin la nomes finida par **-dad**, **-tad**, **-ción**, **-sión**, **-xión**, **-tud**, **-ies**, **-icie**, **-umbre**, **-sis**, **-ez** e **–triz**, como la *verdad*, la *libertad*, la *calvicie*, la *infección*, la *tesis*, la *vejez*, la *actriz*, la *cantidad*, la *amistad*, la *televisión*, la *lentitud*, la *mies*, la *superficie*, la *pesadumbre*; on ave esetas como el *análisis*, el *énfasis*, el *pez*, el *juez*, el *almirez* e el *ajedrez*.

A la otra lado, la varia de jenero dona alga sutiles semantical> la femines es jeneral ojetos plu grande (*anillo / anilla, cubo / cuba*) o on prefere fa los ojetos o cosas (*el cosechador / la cosechadora; el impresor / la impresora*) o ave un valua despetosa: *zorro / zorra*; on nota ance la difere sur la valua coletiva de femin en alga oposas (*leño /leña*) e ance, femin indica en la plu casos (ma no en tota) la fruta, e la masin, la arbor corespondente: *manzana / manzano*; *pera / peral*...

La normas per distingui o cambia la jenero de la nomes es:

# Si la nom masin fini par **-o**, en femin fini con la morfem de jenero **-a**.
# La nomis cual en masin no ave morfem de jenero o fini par consonante, en femin on ajunta la morfem **–a**, per esemplo: profesor - profesora, león – leona, escultor - escultora.
# La numeros cardinal es masin.
# La nomes cual fini par **-esa**, **-isa**, **-ina** o **–triz** es femin, de cual la nomes masin no ave morfem de jenero masin. Per esemplo príncipe - princesa, poeta - poetisa, héroe - heroína, emperador – emperatriz, gallo – gallina, actor – actriz, conde - condesa.
# Eteronimes. La masin e la femin es parolas diferente, per esemplo hombre - mujer, toro - vaca, caballo - yegua, padre - madre, yerno - nuera.
# Nomes con forma nonvariable per ambos jeneros: La article e la alterante indica la jenero: el - la artista, el - la astronauta, el - la atleta, el - la ciclista, el - la guía, el - la estudiante, el - la intérprete, el - la modelo, el - la periodista, el - la testigo, el - la turista, el - la pianista.
# Nomes cual refere a profesas ave formas diferente: el abogado/la abogada, el doctor/la doctora, el ingeniero/la ingeniera, el jefe/la jefa, el secretario/la secretaria, el traductor/la traductora, el presidente/la presidente, el chico/la chica.
# Nomes cual cambia de sinifia dependente de la jenero, per esemplo: el capital - la capital, el cometa - la cometa, el corte - la corte, el cura - la cura, el frente - la frente, el orden - la orden, el Papa - la papa.
# Mpmes de cual la jenero es ambigua: el azúcar - la azúcar, el mar - la mar, el calor - la calor, el margen - la margen. En multe casos, lo es causada par diferes dialetal.
# Nomes de ambos sesos. Jeneral, cuando on ave un sola masin, tota la colie es considerada masin, lo no importa la cuantia de elementos femin.
# *Androjines*. La nomes de animales cual no ave parolas diferente refere a ambos sesos: hormiga, liebre, lagarto.

#### Numero
On formi la singular de la nom con la morfem zero e la plural con la morfem **-s** si lo fini par vocal, o **-es** si lo fini par consonante o vocal asentuada, an si esta caso ultima es cambiante: *maniquís* o *maniquíes*. Alga parolas usa sola la plural (*pluralia tantum*) como *víveres*, *comestibles*, *resultas*, *andurriales*, *anales*, *aledaños*, *gárgaras*, *trizas*, *tinieblas*, *modales*, *trébedes*, *enseres*, *exequias*, *afueras*, *alrededores*, *nupcias*, *entendederas*, *facciones*, *vituallas*, *honorarios*, *andas*, *añicos*, *arras*, *albricias*, *esponsales*, *maitines*, *creces*, *alicates*, *fauces*, e otras sola la singular (*[[singularia tantum]]*): *cariz*, *oeste*, *este*, *tez*, *caos*, *cenit*, *salud*, *sed*, *grima*, *fénix*, *vejez*, *vulgo*, *virus* etc.

Jeneral, la numero indica ante otra tipo de informas; la plural alterna con la singular cuando on refere a ojetos cual ave du duis:*espalda / espaldas*; *pantalón / pantalones*; *nariz / narices*; *tijera / tijeras*; otra veses esta altranas ia eleje la plural an si lo es un sola ojeto, ma con du medias pd *gafas*. Ance lo ia es spesialida la *plural de varia o spesia*, cual nomi clases diferente de un mesma materia *vino / vinos*; *madera / maderas*. La plural ave ance, a veses, conotas despetada e pote indica abunda de alga cosas, como en la poema de Garcilaso de la Vega: "Corrientes aguas puras, cristalinas". Lo es plu difisil esplica la usa de alga plurales como en *Carnaval / Carnavales*; *funeral / funerales*; *boda / bodas*; *Navidad / Navidades* (pd on pote dise "árbol de Navidad" ma no "árbol de Navidades".

### Adjetivos
### Pronomes
### Verbos
Cada verbo espaniol parteni a un de tre clases, marcada par la coda de infinitiva: -*ar*, -*er*, -*ir*, a veses nomida la conjuga un, du e tre en ordina.

#### Presente
La presente de indicativa es usada per espresa atas o statos en la presente. Per esemplo:
* Yo *soy* alto (Me *es* alta).
* Ella *canta* en el club (Ela *canta* en la club).
* Todos nosotros *vivimos* en un submarino amarillo (Tota nos *vive* en un sumarina jala).
* *Son* las diez y media ([Lo] *es* des oras e tredes minutos).

#### Pasada
Espaniol ave un numero de tempos verbal per espresa atas o statos en la pasada. La du cual es "simple " en sua forma (pd formida par un sola parola en locada de es un verbo composada) es la pasada e la nonperfeta.

### Adverbos
Espaniol, como lingua franca nova, ave un clase de adverbos cual es adverbos fundal, pd, parolas cual sola es adverbos: muy ("multe"), poco ("pico"), lejos ("distante"), mucho ("multe"), casi ("cuasi"), etc. Per crea adverbos de ajetivos, la sufisa averbal -*mente* es ajuntada a la forma femin singular de la ajetivo.

### Preposadas
### Juntas
Las juntas espaniol *y* ('e') e *o* ('o') cambia sua forma en la lingua parlada e scriveda a *e* e *u* en ordina cuando es segueda par un sona vocal identica. Tal, *padre *'e** hijo'' ('padre e fio'), ''Fernando **e** Isabel'' ('Fernando e Isabela'), ''sujeto **u** objeto'' ('sujeto o ojeto'), ''vertical u horizontal'' ('vertical o orizonal').

La cambia no aveni ante la ''(h)i'' de un diftongo, como en ''acero **y** hierro'' ('aser e fero'). No la conjunta ''y'' cambia cuando apare a la comensa de un demanda (cuando lo servi per introdui o reintrodui un nom como un tema, en loca de lia un elemento con otra), como en ''¿**Y** Inés?'' ('E Ines?')

Cuando la conjunta ''o'' apare entre numeros, lo es usual speleda con un sinieta (''ó''), per distingui lo de zero (0); tal, ''2 **ó*' 3* ('2 o 3') en contrasta con 203 ('dusento tre').

## Sintatica
### Formulas
#### Formula nomin
#### Formula verbin
#### Acorda

## Bibliografia

;Engles
*
*
*
* Pérez, Ángeles; Rafael Sala; and Manuel Santamarina.  1994.  *Cassell's Contemporary Spanish*.  MacMillan.  .
* Roque Mateos, Ricardo.  2017.  *A Good Spanish Book!: Basic Spanish Course for Foreigners*.  University Academic Editions.  .

;Espaniol
* 

## Lias esterna
* Gramatica nova de la lingua espaniol (xercador)
* ''Gramática de la lengua castellana'' de 1771